**INŽENJERSKA KOMORA  CRNE GORE**

**NACRT**

**PRAVILNIK**

**O KORIŠĆENJU I RASPODJELI SREDSTAVA KOMORE**

**Podgorica, novembar 2023.  godine**

Na osnovu člana 28  stav 1 tačka 15 Statuta lnženjerske komore Crne Gore (“Službeni list Crne Gore”, br. 022/18 od 11.04.2018., 076/21 od 09.07.2021. god.), Upravni odbor, na ………… održanoj  …………… 2023. godine, donio je

**PRAVILNIK**

**o korišćenju i raspodjeli sredstava Komore**

Član 1

Sredstva za finansiranje Inženjerske komore (u daljem tekstu:  Komora) obezbjeđuju se na način propisan članorn 149  Zakona o planiranju prostora i izgradnji objekata (“Službeni list Crne Gore”, br. 082/20 od 06.08.2020. god.) i članom 51 Statuta Komore. (“Službeni list Crne Gore”, br.022/18 od 11.04.2018., 076/21 od 09.07.2021. god.)

Član 2

Sredstva koja realizuje Komora dijele se na prihod od:

1. članarina
2. naknada za polaganje stručnih ispita
3. naknada za obavljanje  stručnog usavršavanja članova
4. upisnina
5. naknada za stručna mišljenja i ekspertize po zahtjevima državnih organa i institucija
6. naknada za izradu tehničkih osnova za izradu propisa iz člana 72 zakona
7. naknada za poslove koje joj država zakonom prenese kao javna ovlašćenja
8. naknada za povjerene ekspertske poslove
9. naknada za obavljanje stručnih poslova iz oblasti izgradnje objekata po zahtjevima državnih  organa i   pravnih lica
10. izdavanja časopisa, biltena, stručnih publikacije, knjiga i slično
11. naknada za stručna mišljenja o zakonskim i podzakonskim aktima u oblasti izgradnje   
    objekata
12. drugih izvora u skladu sa zakonom i opštim aktima komora

Član 3

Komora ima jedinstveni žiro račun kod poslovnih banaka. U okviru jedinstvenog žiro-računa Strukovne komore imaju svoj podračun i preko podračuna raspolažu sredstvima, shodno finansijskom planu i opštim aktima.

Član 4

Sa računa IK na podračune strukovnih komora izdvaja se 60% od prihoda koji su realizovani u skladu sa članom 2 stav 1 i članom 2 alineja 3 za funkcionisanje strukovnih komora. Sredstva se izdvajaju kvartalno.

Upravni odbor Komore može umanjiti procentualno izdvajanje u skladu sa Statutom (član 28, stav 1, alineja 22).

Član 5

Prioritet u raspodjeli sredstava strukovnih komora imaju aktivnosti na obavljanju poslova koje Komora vrši kao javno ovlašćenje.

Član 6

Sredstva koja u tekućoj godini, strukovne komore ne potroše za organizaciju aktivnosti iz programa rada, ostaju na njihovim podračunima i ista su na raspolaganju strukovnim komorama za potrebe realizacije aktivnosti iz programa rada u narednoj godini, a u skladu sa članom 6, ovog Pravilnika.

Član 7

Nedostatak sredstava za funkcionisanje pojedinih strukovnih komora nadoknađuje se:

* Smanjenjem naknada za rad u organima i tijelima Komore i strukovnih komora;
* Smanjenjem naknada za realizaciju stručnog usavršavanja članova Komore;
* Redukcijom i racionalizacijom aktivnosti iz programa rada strukovnoh komora;
* Preraspodjelom sredstava između strukovnih komora u skladu sa odlukom Upravnog odbora.

Član 8

O spornim pitanjima koja se odnose na realizaciju programa rada Inženjerske komore odlučuje Upravni odbor Komore.

Član 9

Ovaj Pravilnik stupa na snagu nakon usvajanja na Skupštini Komore.

**Predsjednik Upravnog odbora**

**Dušan Kokić, dipl. inž. građ.**